смешки за Японци
В един наш завод пристигнала японска делегация. Придружавала ги българска преводачка, която владеела трудния азиатски език.
Когато влезли в някакъв цех, те попаднали на брутална сцена!
Бригадирът и един бачкатор бълвали цинизми на висок глас!
Един от японците попитал преводачката:
- За какво разговарят двамата господа?
Тя се изчервила силно. Замислила се известно време и се впуснала в обяснения:
- Бригадирът желае един детайл да бъде обработен спешно. В противен случай - заявява, че ще влезе в интимни отношения с майката на работника! Работникът, пък от своя страна отказва да свърши тая работа. И заявява, че ще влезе в интимни отношения с майката на бригадира, с майката на началник-цеха, с майката на директора на завода и с майката на самия детайл!